Actv

Actv S.p.A.

Tipe| Società per azioni (SpA)
Gestig| 1978
Hoofkantoor|

Venesië, Veneto

Italië

Gebied bedien

| Stad Venesië, Chioggia

Sleutelpersone

| Luca Scalabrin (voorsitter)
Produkte| Waterbus-, veerboot-, bus- en tremdienste
Inkomste| €212,475 miljoen (2012)

Aantal werknemers

| 2 731 (2012)
Webwerf| actv.it

Actv S.p.A. (Azienda del Consorzio Trasporti Veneziano \- "Onderneming van die Venesiaanse Vervoerkonsortium") is 'n munisipale onderneming wat sedert sy stigting in 1978 die openbare vervoernetwerk in die historiese middestad van Venesië en die Venesiaanse strandmeer asook die verbindings met die vasteland bedryf en bestuur. Saam met die stedelike, maatskaplike en ekonomiese ontwikkeling en groei van Venesië, die omliggende eilande en uitgestrekte residensiële en nywerheidsbuurte op die vasteland het Actv sy netwerk voortdurend uitgebrei en aangepas. Actv vervoer daagliks duisende passasiers, Venesiane en besoekers, op waterbus-, trem- en busroetes in Venesië, Chioggia en die Venesiaanse voorstadsones op die vasteland.

Die onderneming se oorspronge strek terug tot 1881 toe die eerste stoombootroete op die Canal Grande in bedryf gestel is. Verdere mylpale was die vestiging van 'n trolliebusnetwerk in Mestre en die Lido di Venezia, die uitbreiding van waterbus- en veerbootroetes in die Venesiaanse strandmeer, die opening van tremlyne tussen Favaro en Venesië en tussen Marghera en die middestad van Mestre, die elektrifisering van busroetes op die Lido en Pellestrina-eiland en die invoering van voertuie met hibriede aandrywing.

## Galery

[wysig | wysig bron]

* 'n Actv-waterbus (vaporetto) op Venesië se Canal Grande

* 'n Actv-veerboot in die Giudecca-kanaal, op die roete tussen die eilande Tronchetto en Lido di Venezia

* 'n Actv-bus in Mestre

* 'n Actv-trem op die Piazzale Roma, Venesië, op pad na Favaro op die vasteland

## Eksterne skakels

[wysig | wysig bron]

* (en)  Die geskiedenis van openbare vervoer in Venesië